
	OBJEKTA HIGIĒNISKAIS NOVĒRTĒJUMS



	Valmierā



	10.06.2022



	1. Objekta nosaukums: Bērnu diennakts nometne

	2. Objekta īpašnieks: Nometnes organizētājs – Biedrība “Latvijas Kristīgo skolotāju asociācija”, reģ. Nr. 50008012851, Rostokas iela 44-16, Rīga, LV-1029; nometnes vadītāja – Marija Brauna (apl. Nr. RP 000063)

	3. Objekta adrese: Atpūtas centrs “Gančauskas”, Līgatnes pagasts, Cēsu novads, LV-4108

	4. Novērtēšanu veica: 08.06.2022., vides veselības analītiķe Dina Līte-Zaķe

	5. Novērtēšanā piedalījās: atpūtas centra darbinieks Dmitrijs Kotkovs

	6. Konstatēts 
6.1. Vispārīgās ziņas par objektu/ objekta raksturojums
 Bērnu diennakts atvērta nometne tiks organizēta atpūtas centrā “Gančauskas”. Dalībnieku vecums nometnē no 7 līdz 16 gadiem; maksimālais dalībnieku skaits – līdz 90. Bērni ar īpašām vajadzībām nav paredzēti.
[bookmark: n1][bookmark: n2]Galvenā ēka ir trīsstāvu apjoma celtne. Trīs stāvos istabiņās, kas katra paredzēta sešiem līdz astoņiem cilvēkiem, var mitināties 120 cilvēki. Ēkas 1. stāvā ir ēdamzāle un higiēnas telpas. Vīriešu higiēnas telpā ir trīs klozetpodi kabīnēs, trīs roku mazgātnes, divi pisuāri un dušas telpa ar četrām dušas ierīcēm. Sieviešu higiēnas telpā ir četri klozetpodi kabīnēs, trīs roku mazgātnes un dušas telpa ar piecām dušas ierīcēm. Starp dušas ierīcēm ir necaurspīdīgas starpsienas un tās ir nodalītas ar aizkaru. Ēkas 3. stāvā ir tualetes telpa ar klozetpodu un roku mazgātni priekštelpā, dušas telpa. Ēkas trešajā stāvā ir pieejama arī neliela virtuves telpa ar roku mazgātni nometnes personāla vajadzībām. Papildus higiēnas nodrošināšanai uz nometņu laiku teritorijā tiks novietoti pārvietojami konteineri ar papildus tualetēm atbilstoši nometnes dalībnieku grupu skaitam. Teritorijā ir astoņas āra mājiņas - četrās mājiņās ir astoņas vietas, četrās mājiņās ir desmit vietas. Tās tiek izmantotas tikai gada siltajos mēnešos, laikā kad atpūtas centrā uzturas maksimālais cilvēku skaits. Nodarbībām ir iespēja izmantot teritorijā esošu telti un vasaras virtuves ēkas zāli un rotaļu laukumu. 
Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs un platība atbilst higiēnas prasībām un nometnes programmai. Ēdināšanu nodrošinās PVD reģistrēta ēdināšanas uzņēmums. Higiēnas telpās 1. stāvā – īpaši vīriešu tualetes telpā - nepieciešams kosmētiskais remonts un piespiedu vēdināšanas sistēmas ierīkošana.

6.2. Iekštelpu virsmu apdare
 Dzīvojamo telpu apdares materiāli ir atbilstoši telpu funkcijām un higiēnas prasībām. Higiēnas telpās 1. stāvā nepieciešams kosmētiskais remonts. Zēnu tualetes telpā, kur izvietotas roku mazgātnes, ir stipri bojāts griestu segums (virsma klāta ar pelējumam līdzīgu vielu).    
6.3. Apgaismojums
Dabiskais un mākslīgais; novērtējot vizuāli – nodrošināta atbilstība pastāvošajām prasībām
6.4. Siltumapgāde 
Lokāla, centralizēta, no granulu/ malkas apkures katla
6.5. Gaisa apmaiņa 
Istabas ir ar logiem un iespēju vēdināt; higiēnas telpās ir dabīgā ventilācija caur logiem; 1. stāva higiēnas telpās nepieciešams ierīkot piespiedu nosūces ventilāciju un centralizētu apkuri  vai siltās grīdas. Telpās nepietiekošas gaisa apmaiņas un paaugstināta mitruma apstākļos uz griestiem veidojas pelējums. Zēniem paredzētajā tualetes telpā pirms nometnes darbības uzsākšanas jāveic papildus dezinfekcijas pasākumi un jāatjauno griestu krāsojums, pretējā gadījumā telpas nometnes laikā aizliegts izmantot. Teritorijā pie ēkas ir jāizvieto papildus moduļi ar dušām un tualetēm. Personālam paredzētajā tualetes telpā 3. stāvā nav ierīkota ventilācija. 
6.6. Ūdens apgāde
Autonoma – divi artēziskie urbumi; nodrošināta aukstā un karstā ūdens padeve. Karstais ūdens vasaras periodā tiek nodrošināts ar elektriskajiem ūdens sildītājiem. Dzeramais ūdens atbilst Ministru kabineta 2017. gada 14. novembra noteikumu Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām (SIA “Laboratorija AUCTORITAS” dzeramā ūdens testēšanas pārskati Nr. 6176/22 un Nr.6175/22 (06.06.2022.)).  
6.7. Kanalizācijas sistēma
 Lokāla, centralizēta – krājrezervuārs.  
6.8. Teritorijas labiekārtošana
 Sakopta un labiekārtota. Nodrošināta sadzīves atkritumu savākšana atbilstoši higiēnas prasībām.      
6.9. Vides pieejamība
Ēkas 1. stāvā ir nodrošināta viena tualete cilvēkiem ar īpašām vajadzībām
6.10. Riska faktoru novērtēšana un cita informācija
Telpu uzkopšanu veiks nometnes dalībnieki. Matračus, segas, spilvenus, tualetes papīru nodrošinās atpūtas centrs. Gultasveļu individuāli nodrošinās nometnes dalībnieki. Atbilstošus virsmu un roku dezinfekcijas līdzekļus nometnes laikā nodrošinās nometnes organizētājs un atpūtas centrs. Nepieciešamības gadījumā ir iespējams nodrošināt bērnu izolēšanu atsevišķā telpā/vietā.

	7. SLĒDZIENS
   Ievērojot rekomendētos pasākumus atpūtas centrs “Gančauskas”, Līgatnes pagastā, Cēsu novadā atbilst higiēnas prasībām.  


	8. Rekomendējamie pasākumi 
Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.
2. Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” vispārējo  un speciālo epidemioloģiskās drošības prasību izpildi.
3. 3. Nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti gada laikā pēc Atzinuma saņemšanas.
4. 4. Iepazīties un sekot līdz Slimību profilakses un kontroles centra sniegtajām rekomendācijām par priekšmetu un virsmu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.
5. 5. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām jāuzrāda apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā.
6. 6. Objekta īpašniekam (telpu iznomātājam) nodrošināt apstākļus, kas kavē legionellu savairošanos ūdensapgādes sistēmā:  nodrošināt karstā ūdens temperatūru ūdens izdales vietās ne zemāku par 55°C; pirms nometņu darbības uzsākšanas veikt dušu galviņu tīrīšanu no organiskā un neorganiskā aplikuma, kā arī dezinficēt, izmantojot hloru saturošus dezinfekcijas līdzekļus vai ieliekot verdošā ūdenī; periodiski veikt ūdens sildītāju profilaktisko apkopi un dezinfekciju.
7. Objekta īpašniekam (telpu iznomātājam) pirms nometnes darbības uzsākšanas zēniem paredzētajā tualetes telpā jāveic papildus dezinfekcijas pasākumi un jāatjauno griestu krāsojums, pretējā gadījumā telpas nometnes laikā aizliegts izmantot. Teritorijā pie ēkas ir jāizvieto papildus moduļi ar dušām un tualetēm.
8. Objekta īpašniekam (telpu iznomātājam), ilgtermiņā turpinot nometņu organizēšanu atpūtas centrā, ir jārisina piespiedu nosūces ventilācijas un centrālapkures ierīkošana 1. stāva higiēnas telpās, kā arī piespiedu nosūces ventilācijas ierīkošana 3. stāva tualetes telpā.  

